Document ID: /roh_data/filtered/fineweb-2-filterrobots_roh.jsonl.gz/30702

Tenor emprims resultats da l'elecziun ha Nicola Zingaretti obtegnì bler dapli ch'ils 50 pertschient da las vuschs necessarias. Ses dus concurrents han gratulà a Zingaretti. El è stà fin uss il president da la regiun Lazio – nua che er la chapitala da l'Italia, Roma è.
Avant in onn aveva la partida democratica da l'anteriur primminister Matteo Renzi stuì magunar ina gronda terrada a las elecziuns dal parlament. Dapi il zercladur passà regia ina coaliziun da la Lega da la dretga ed il moviment ch'è critic envers l'Uniun europeica tschintg stailas en l'Italia.
RR novitads 07:00